1.

”Suojattu maantieteellinen merkintä ”Limone Femminello del Gargano” on varattu ”oman sadon” tai paikallisen jalostetun Femminello Comune -lajikkeen sitruunoille. Lajike jaetaan historiallisesti ja kaupallisesti kahteen tyyppiin: 1. Ohutkuorinen Citrus limonium tenue Riss., joka tunnetaan myös nimellä Lustrino. Kanta on keskimääräisen paksuinen ja pituinen, hedelmä on pyöreä ja vaaleankeltainen ja kuori erityisen sileä ja ohut. Hedelmän keskiosan halkaisija on vähintään 50 millimetriä ja paino vähintään 80 grammaa. Kuoren pintakerros sisältää runsaasti eteerisiä öljyjä ja on erittäin voimakastuoksuinen. Hedelmä koostuu 8–11 lohkosta. Hedelmäliha ja mehu ovat väriltään sitruunankeltaiset ja hedelmässä on vain vähän siemeniä. Mehun osuus hedelmän painosta on vähintään 35 prosenttia, ja sen happopitoisuus on vähintään 3,5 grammaa 100 millilitrassa. 2. Pitkulainen (C. limonium oblungum Riss.), joka tunnetaan yleisesti nimellä Fusillo. Kanta on keskimääräisen paksuinen ja pituinen. Hedelmä on ellipsin muotoinen ja keskikokoinen, ja sen keskiosan halkaisija on vähintään 60 millimetriä ja paino vähintään 100 grammaa. Voimakkaan sitruunankeltainen kuori, joka on keskimääräisen paksu ja sileähkö. Kuoren pintakerros sisältää runsaasti eteerisiä öljyjä ja on erittäin voimakastuoksuinen. Hedelmä koostuu 8–11 lohkosta. Hedelmäliha ja mehu ovat väriltään sitruunankeltaiset. Mehun osuus hedelmän painosta on vähintään 30 prosenttia, ja sen happopitoisuus on vähintään 3,5 grammaa 100 millilitrassa.” muutetaan seuraavasti: ”Suojattu maantieteellinen merkintä ”Limone Femminello del Gargano” on varattu perinteisesti viljellyille jalostettuun Femminello Comune -lajikkeeseen kuuluville sitruunoille, jotka paikallisesti tunnetaan myös nimellä ”Limone nostrale” (”oman sadon sitruunat”). Limone Femminello del Garganon muoto, koko ja paino vaihtelevat kevään ja kesän/syksyn kukinta-aikojen vaihtelun mukaan. Hedelmien muoto vaihtelee tyypillisestä elliptisestä/pitkulaisesta munanmuotoiseen ja pyöreähköön. Talvihedelmän kärki on selkeämpi. Hedelmän keskiosan halkaisija on vähintään 50 millimetriä ja paino vähintään 80 grammaa. Kuori on voimakkaan sitruunankeltainen. Kuoren pintakerros on paksu, se sisältää runsaasti eteerisiä öljyjä ja on erittäin voimakastuoksuinen. Hedelmä koostuu 8–11 lohkosta. Hedelmäliha on mehukasta ja väriltään keltavihreää. Mehun osuus hedelmän painosta on vähintään 30 prosenttia, ja sen happopitoisuus on yli 3,5 grammaa 100 millilitrassa.” Limone Femminello del Garganon kuvausta on yksinkertaistettu poistamalla viittaukset ”ohutkuoriseen” ja ”pitkulaiseen” tyyppiin. Voimassa olevaa tuote-eritelmää laadittaessa jalostettu lajike jaettiin erityisten kasviopillisten ominaisuuksien perusteella kahteen tyyppiin käyttäen sittemmin vanhentunutta, perinteistä kaksijakoista luokittelua. Erot johtuvat siitä, että Femminello comune -lajike kukkii Garganon alueella useita kertoja vuodessa. Ohutkuoriset ja pyöreät hedelmät (nykyisessä tuote-eritelmässä ”Limone lustrino”) ovat kolmannen ja neljännen kukinta-ajan hedelmiä. Niiden keskikohdan halkaisija, paino ja mehukkuus eroavat pitkulaisen tyypin hedelmistä, joihin lukeutuvat lähes kaikki toisen kukinta-ajan hedelmät. Uudella artiklalla pyritään siis yksinkertaistamaan ja selkeyttämään sitä, että erot muodossa, koossa ja painossa johtuvat eri kukinta-ajoista, ja otetaan käyttöön yksi vähimmäisarvo keskikohdan paksuudelle, painolle ja mehukkuudelle.